At Ḥemmad

At Ḥemmad , neɣ Iḥemmadiyen , d yiwet n twacult tamaziɣt n tallit talemmast. Isem-nsen yekka-d seg umaraw-nsen amezwaru, Ḥemmad , ay yeddren deg awines wis 10 d wis 11 seld Ɛisa (talwit n allah fell-as).Deg useggas n 973 , d Imaziɣen n kutama d Yeẓnagen ay iɛawnen tawacult n yigelliden yifaṭimiyen , yellan deg Tunes, akken ad nnaɣen mgal n Yiɛebbasiyen yellan deg Maṣer . Asmi ttwarnan Yiɛebbasiyen, yefka el-muɛezz , agellid afaṭimi n Tunes , i Buluɣin Uziri adabu, n Tmazɣa seg Tunes alammi ɣer dzayer. Imir-n ay yerra Buluɣin tamdint n Ldzayer d tamaneɣt i tgeldit-is : imir-n ay d-tlul twacult n yigelliden Iziriyen .

Amennuɣ mgal Banu Hilal

Yuɣ lḥal, deg tallit-nni, timura n Tmazɣa, imi ur jhident ara, zgant ttidirent ddaw leɛnaya n tgeldiyin timeqqranin n Wegmuḍ. Tageldit n Yibadisen, yellan naqal s ddaw n tmaɣda n Yifaṭimiyen n Maṣer , qqlen s ddaw tin n Yiɛebbasiyen n Beɣdad . D ayen ay yesserfan aṭas axlif n Yifaṭimiyen n Teqahirt . Akken ad iɛaqeb Ibadisen, yuzen-asen-d tiqbilin taɛṛabin n Banu Hilal akken ad asen-d-kecmen tamurt, ad asen-tt-rwin.

Asmi yemmut Ḥemmad deg 1028 , d mmi-s, Lqayed, ay yulin s amkan-is. Yemɛawan ed ugellid n Tunes akken ad nnaɣen mgal n Yihilaliyen. Asmi yemmut Lqayed deg useggas n 1054 , yexlef-it-id mmi-s, Muḥsen. D acu kan, imi aṭas ay t-ikeṛhen, ur d-zzin ara fell-as ttesɛa wagguren, yenɣa-t mmi-s n ɛemmi-s, Buluɣin Umḥemmed . Bdan sakin Yihilaliyen, ay d-yettwaznen deg tazwara ɣer Tunes , ad d-ttaẓen cwiṭ, cwiṭ s ataram armi ay d-kecmen tamurt n Yiḥemmadiyen

Tadinastit